བསྐྱེད་རྫོགས་སོགས་ཀྱི་སྐོར།
བསྐྱེད་རིམ་བསྒོམ་པ་གཟུགས་སྐུའི་ཉེ་ལམ། རྫོགས་རིམ་བསྒོམ་པ་ཆོས་
སྐུའི་ངོ་བོ། ཞེས་དང་། སྐྱེ་བའི་རིམ་པ་སྦྱོང་བྱེད་བསྐྱེད་རིམ། འཆི་བའི་རིམ་པ་
སྦྱོང་བྱེད་རྫོགས་རིམ། བསྐྱེད་རིམ་སྐབས། མཐོང་བའི་གཟུགས་སུ་གྲུབ་ལ།
རེག་པའི་གཟུགས་སུ་མ་གྲུབ་པ། སྣང་ལ་རང་བཞིན་མེད་པའོ། །བསྐྱེད་རིམ་
གྱིས་ཐ་མལ་སྣང་ཞེན་སྦྱོང་ནས་གཟུགས་《འབྲས་དུས་>སྐུ་ཐོབ་པར་བྱེད། རྫོགས་
རིམ་གྱིས་གྱ་ནོམ་ལྷར་ཞེན་སྦྱོང་ནས་ཆོས་སྐུ་ཐོབ་པར་བྱེད། རྫོགས་རིམ་མཚན་
བཅས་ནི། རང་རང་ལུས་ཀྱི་རྩ་རླུང་ཐིག་ལེ་ལ། །གནད་དུ་བསྣུན་ནས་ཡེ་ཤེས་
འཆར་བ་བྱེད། །ཅེས་དང་། བསྐྱེད་རྫོགས་གཉིས་ཟུང་འཇུག་སྒོམ་ལུགས་ནི།
:
:
- 295 -

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
རང་སེམས་མ་བཅོས་པའི་ཆ་ངོ་བོ་ངོས་བཟུང་ལས་འདས་པ་དེ་ལ་གནས་པ་ནི་
རྫོགས་རིམ། དེའི་གསལ་ཆ་དེ་ལྷའི་གསལ་ཆར་ཤར་བ་ལ་བསྐྱེད་རིམ་ཟེར། དེ་
གཉིས་ཡ་བྲལ་མིན་པ་ཟུང་འཇུག་ཏུ་བསྒོམ་པའོ། །ལས་དང་པོའི་རིང་བསྐྱེད་
རྫོགས་ཟུང་འཇུག་ཏུ་སྒོམ་པ་བོགས་ཆེ། ཞེས་དང་། རྫོགས་རིམ་ལ་མཚན་བཅས་
དང་མཚན་མེད་ནི། དམིགས་གཏད་ཅན་ཐམས་ཅད་མཚན་བཅས་ཀྱི་རྫོགས་རིམ་
དང་། རང་སེམས་ལ་བཅོས་བསླད་དང་བཟོ་བསྒྱུར་མ་བྱས་པ་མ་ཡེངས་ཙམ་ལ་
སྒོམ་རྒྱུ་མེད་པའི་ངང་དུ་གནས་པ་དེ་མཚན་མེད་ཀྱི་རྫོགས་རིམ་ཡིན། ཞེས་སོ།།
༈ དམ་ཚིག་བསྐྱེད་པ་ནི་བསྙེན་པ། སྐྱེ་མཆེད་དང་སྐུ་གསུང་ཐུགས་བྱིན་
གྱི་རློབས་པ་ནི་ཉེ་བར་སྒྲུབ་པའོ། །ཡེ་ཤེས་པ་གཞུག་པ་ནི་སྒྲུབ་པའོ། །དབང་
བསྐུར་ཞིང་རྒྱས་གདབ་ནི་སྒྲུབ་པ་ཆེན་པོའོ། །མཆོད་པ་དང་བསྟོད་པ་དང་། བདུད་
རྩི་མྱོང་བ་སོགས་པ་ནི་དེའི་ཡན་ལག་ཅན་ནོ།
༈ མངོན་བྱང་ལྔ་དྲོད་གཤེར་ལས་སྐྱེ་བ་དང་། ཆོ་ག་གསུམ་སྒོང་སྐྱེས།
དབུགས་འབྱུང་རྔུབ་དང་སྙིང་པོ་ཚིག་ཙམ་རྫུས་སྐྱེས་འབྱིན་པས་བསྐྱེད་པ་མངལ་
སྐྱེས་པ་ཞེས་བྱ་བ་ལྟར་བསྡུས་པ་ཡིན་ནོ། །གསང་གནས་ནས་འབྱིན་པའི་བསྐྱེད་
པར་བྱའོ། །འདི་ནི་བསྡུས་པའི་དཀྱིལ་འཁོར་རོ། ། ༈ བྱ་བའི་རྒྱུད་ལ་བདག་
ཀྱེད་མེད། སྤྱོད་པའི་རྒྱུད་ལ་མདུན་བསྐྱེད་མེད། རྣལ་འབྱོར་རྒྱུད་ལ་སྤྱན་
འདྲེན་མེད། བླ་མེད་རྒྱུད་ལ་གཤེགས་པ་མེད།
༈ ཚོགས་ཀྱི་སྐབས་ཚིམ་པ་དྲུག་ལྡན་ནི། ལེ་ཚེ་དབུས་མ་ཡེ་ཤེས་ཀྱི་དཀྱིལ་
འཁོར་ཚིམ་པར་བྱ་བ་དང་། བདག་གི་སྙིང་གའི་དཀྱིལ་འཁོར་ཚིམ་པར་བྱ་བ་
དང་། ལེ་ཚེའི་ཕྱི་རོལ་དུ་དུར་ཁྲོད་བརྒྱད་གཏོར་མས་ཚིམ་པར་བྱ་བ། དམ་ཚིག་
“་
- 296 -

གསུང་ཐོར་བུའི་སྐོར།
་་་་
དང་ལྡན་པའི་རྣལ་འབྱོར་པ་རྣམས་ཟས་ཀྱིས་ཚིམ་པར་བྱ་བ་དང་། མཐར་གླུ་གར་
རོལ་མོ་དང་། ཀུན་ཏུ་རུས་ཚིམ་པར་བྱ་བ་དང་། ཕྱི་རོལ་གྱི་འབྱུང་པོ་གཏོར་མས་
ཚིམ་པར་བྱ་བའོ། །དང་པོ་ཤ་ལྔ་བདུད་རྩི་ལྔ་བྱིན་རླབས་སྨན་ལྟར་བརླབས་ནས་
མདུན་གྱི་བླ་མ་ཡི་དམ་མཁའ་འགྲོའི་དཀྱིལ་འཁོར་མཆོད། གཉིས་པ་རང་གི་
མཐེབ་སྲིན་གྱིས་ལྕེར་མྱང་། སྨིན་མཚམས། སྤྱི་གཙུག་ཏུ་བཞག་པར་བྱའོ། །
གསུམ་པ་དུར་ཁྲོད་བརྒྱད་དང་། ཡུལ་སོ་གཉིས་སོགས་ཀྱི་ཕྱོགས་སྐྱོང་མ་མོ་
མཁའ་འགྲོ་རྣམས་མཆོད་པར་བྱ། བཞི་པ་རྣལ་འབྱོར་པ་རྣམས་ཀྱིས་ཚིམ་པར་
རོལ། ལྔ་པ་གླུ་དང་རོལ་མོ་སྦྱོར་བ་ལས་ཀྱི་ཕྱག་རྒྱས་ཚིམ་པར། དྲུག་པ་ཕྱི་རོལ་
གྱི་འབྱུང་བོ་ལྷག་མས་ཚིམ་པར་བྱ་བའོ། །
༈ གཏོར་མས་བྱིན་བརླབས་ལས། ལྷ་གསུམ་ནི། ཁ་དོག་བཟང་པོ་སྣང་
བ་མཐའ་ཡས། དྲི་བཟང་པོ་རྣམ་སྣང་། རོ་བཟང་པོ་མི་བསྐྱོད་པར་ཤེས་པར་
བྱའོ། །
༈ ཡེ་ཤེས་ཆོས་སྐྱོང་ཆེན་པོ་གུ་གུལ་བསྟེན། །འཇིག་རྟེན་ལྷ་ལ་སྤོས་དཀར་
དུད་པར་གཏང༌། །གཟའ་དང་དམ་ཅན་བཙན་རིགས་ར་ཚིལ་གསུར། །སྤོས་
དཀར་ན་གི་སྦྱར་བ་ཀླུ་ཡི་སྤོས། །དེ་དག་མེད་ན་དྲི་བཟང་གང་འབྱོར་བཏང༌།།
གླ་རྩི་བསྲེས་པའི་སྤོས་ནི་ཀླུ་ལ་སྤངས། །ཅི་ཡང་མེད་ན་ཤུག་གདུག་ཙམ་གྱིས་ཆོག།
གཏོར་མ་ཕུལ་ནས་གཏོར་གཞོང་ཁྱེར་འོང་ཚེ། ཁ་ཕྱིར་བསྟན་ནས་དངོས་གྲུབ་
ཡལ། ཁ་ནང་ཁྱེར་ན་དངོས་གྲུབ་འདུ་ཞེས་སོ། །
༈ རང་མདོག་དར་ཁ་མ་ཉམས་གཙང་མ་ལ། །བསྙེན་སྔགས་འབོད་སྔགས་
སྤྱོན་སྔགས་བྲིས། །ལྕགས་སམ་གང་རུང་རྡོ་རྗེའི་རྣེར་བཏགས་པ། སྤྱན་འདྲེན་
- 297 -

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
"
: .
དུས་སུ་ལག་གཡུག་ཚུལ་དུ་བྱ། །དེ་ནི་གཡབ་དར་ཡིན་སྟེ་ཤེས་མཁན་དཀོན། །
ལོ་པཎ་ཀ་ཐང་ལས། བུམ་རྫ་ས་ཉེ་ལྔ་དང་བུམ་ཆུའི་དབྱེ་བ་སོ་སོ་ཕྱེ་བ་
ལས། ཆུ་ཤི་བདུན་ལ་བུམ་ཆུ་མིན་ཞེས་གསུང་པ་ནི། ཁྱམ་ཆུ་མཚོ་དང་རྫིང་
བུ་འཁྱིལ། ཁྲོན་པ་ཀོ་མགོ་བོང་མའི་ཆུ། །ཆུ་མིག་ལ་སོགས་ཆུ་ཤི་བདུན། །དེ་
རྣམ་བུམ་པར་བླུག་མི་བྱ། ཁྱམ་ཆུ་སེར་བ་ཁུ་འཕང་ཁ་ཆར་ཆུ་བོ་མཚོ་འདབ་
རྒྱུན་དུ་མི་འབབ་པའོ། །རྫིང་བུ་འཁྱིལ་བཟོས་པའི་ཆུ་བསྐྱིལ་བ་སོགས། ཁྲོན་པ་
ས་འོག་ནས་དངོས་པོ་ཆུ་བསྐོས་པའི་རིགས་སོ། །ཀོ་མགོ་ན་བའི་ནང་དུ་ཆུ་
འཁྱིལ་བ། བོང་མོའི་ཆུ་ཚོན་སྐྱེས་ནས་མར་འགྲིབ་པའི་ས་འོག་འཁྱིལ་བའོ། །ཆུ་
མིག་ནི་ཆུ་འདབ་རྒྱུན་བབས་ཆུ་དང་འདྲེས་པའི་རིགས་སོ། །དེ་བས་རྒྱུན་བབས་
ཆུ་སྲོག་ཆགས་མེད་པ་ལ་བྱའོ། །གལ་ཏེ་རྒྱུན་བབས་ཆུ་མ་རྙེད་ན་རྡོ་རྗེའི་
ནས་དྲང་ལ་བླུག་པས་ཉེས་པ་མེད་དོ། །བུམ་ཆུ་ཁ་སབ་དུས་སྔོན་གྱི་བུམ་ཆུའི་
སྟེང་དུ་བླུག་ན་ནུས་པ་གཏན་ནས་བརླག་པས། དེ་བས་སབ་ཆུའི་ནང་དུ་བུམ་ཆུ་
བྲན་ཏེ་བླུག་གོ །
༈ གཟུགས་ཐག་མཐེབ་སྲིན་བར་གཟུང་ཐུགས་ཀར་གཏོད། ཡང་ཞི་ཁྲོའི་ལྷ་
མདུན་དུ་བསྐྱེད་ན་ཞི་བའི་ལྷ་རས་བྲིས་ལ་བསྐྱེད། ཁྲུས་བུམ་ནང་གི་མདུན་གྱི་
ནམ་མཁའ་དུར་ཁྲོད་མེ་རི་འབར་བའི་ཀློང་དུ་བསྐྱེད་པ་ནི་རྫོགས་ཆེན་མཐའ་དག་
ནས་གསུངས་སོ། །དུས་གཅིག་དུ་ཚོམ་བུ་མདུན་དུ་བསྐྱེད་པ་འཁྲུལ་ངེས་ལགས།
ཁུངས་གང་ན་ཡང་མེད།
༈ ཧཱུཾ་ཡང་དེ་ཁོ་ནར་འདུས་པའི་བདག་ཉིད་དེ་དབུས་སུ་ནམ་མཁའི་དབྱུག་
པ་དང་། ཤར་དུ་རླུང་གི་ཁམས་ཀྱི་གྲི་གུག །ལྷོར་མེའི་ཁམས་ཀྱི་གཤོལ་དང་།
- 298 -

གསུང་ཐོར་བུའི་སྐོར།
:::
་
ནུབ་ཏུ་ཚེག་དྲག་དང་། བྱང་ཐིག་ལེ་ལྔ་པས་འགྲུབ་པའོ། །གྲི་གུག་ཞབས་སྐྱེད།
གཤོལ་གྱི་མགོ་བོ། ཚེག་དྲག་ཟླ་ཚེས། ཐིག་ལེ་ནཱ་དར་གྱུར་པའོ། །
༈ ཨཱ་ལིས་རྒྱུ་བྱང་ཆུབ་ཀྱི་སེམས་བསྟན། ཨཱ་ནནྡ་དགའ་བ། ལི་ལ་ཏི་གྲྀཧྣ་
ལེན་པ་སྟེ། དགའ་བ་ལེན་པ། ཀྭ་ལིའི་དོན། ཀཀྐོ་ལ་ཞེས་པ་ཡུམ་གྱི་ཆོས་འབྱུང་
བརྡ་སྐད་དོ། །ལ་ལི་ཏི་གྲྀཧྣ་ལེན་པ་སྟེ་བདེ་བ་ལེན་པའི་ཆོས་འབྱུང་ངོ༌།། །།
༈